**Radionice CAP programa za učenike 2. razreda**

**CAP** (čit. kap; akronim od **C**hild **A**ssault **P**revention) program je program primarne prevencije zlostavljanja koji osnažuje djecu u sprječavanju napada od strane vršnjaka, napada nepoznate osobe (otmica) i napada od strane poznate odrasle osobe. CAP nastoji integrirati najbolje izvore pomoći u zajednici kako bi se smanjila ranjivost djece i mladih na verbalno, fizičko i seksualno zlostavljanje. Ove školske godine će u CAP program biti uključeni roditelji i učenici 2. razreda Osnovne škole Stoja. Predavanje za roditelje i radionicu za učenike održat će voditeljice programa, pedagoginja i dvije učiteljice razredne nastave iz OŠ Centar.

* Roditeljski sastanak-predavanje za roditelje 2.a i 2.b razreda održat će se 15.11.2016. u 17:00 sati u učionici informatike.
* Radionica za učenike 2.a razreda održat će se 17.11.2016. (4. i 5. školski sat)
* Radionica za učenike 2.b razreda održat će se 25.11.2016. (4. i 5. školski sat)

Ovim putem pozivamo roditelje učenika drugih razreda da se odazovu roditeljskom sastanku.